Karl Eichwald

Karl Eichwald (20. veebruar 1889 Mikani talu, Rõngu vald (Rõngu kihelkond) – 19. aprill 1976 Mikani talu, Rõngu külanõukogu) oli eesti botaanik; bioloogiadoktor (1959). 

 Elukäik ja teadustöö 

Aastatel 1902–1904 õppis ta Hugo Treffneri Gümnaasiumis. 1922. aastal alustas ta vabakuulajana õpinguid Tartu ülikoolis. 

Aastast 1930 hooldas Tartu ülikooli botaanikainstituudi kogusid. 

Pärast kandidaadiväitekirja kaitsmist 28. jaanuaril 1959 promoveeriti ta töö mahu tõttu doktoriks, kuigi tal polnud lõpetatud kesk- ega kõrgharidust. 

Eichwaldilt ilmus alates 1923. aastast arvukalt töid taimesüstemaatika, -geograafia ja üldise looduskaitse alalt. 

Ta oli koguteose "Eesti NSV floora" üks peamisi autoreid. Samuti koostas ta 1940.–1950. aastatel mitu taimemäärajat.

 Tunnustus 
1985 Eesti NSV riiklik preemia (postuumselt)

 Välislingid 
 Mati Laane. Botaanikaprofessor Karl Eichwald 120
 Hans Trass. Töö, anne ja pühendumus. Professor Karl Eichwald 120


Kategooria:Eesti botaanikud
Kategooria:Tartu Ülikooli matemaatika-loodusteaduskonna professorid
Kategooria:eesti Looduseuurijate Seltsi auliikmed
Kategooria:Sündinud 1889
Kategooria:Surnud 1976